armvectores/hy_wikipedia_2023 huggingface dataset:
Բիբլոսի բերդ

Բիբլոսի բերդ, բերդ Լիբանանի Բիբլոս քաղաքում։ Կառուցվել է 12-րդ դարում՝ խաչակիրների կողմից, տեղական կրաքարից և հռոմեական կառույցների մնացորդներից։ Պատրաստի կառույցը շրջապատված էր խրամով։ Այն պատկանում է ջենովացի Էմբրիակո ընտանիքին, որի անդամները Գիբալեթի լորդերն էին (այդպես էր կոչվում Բիբլոսը միջնադարում)։
Սալահ ալ-Դինը գրավել է քաղաք բերդը 1188 թվականին և ապազինել պատերը 1190 թվականին։ Ավելի ուշ, խաչակիրները վերադարձան Բիբլոս և վերականգնեցին այն, իսկ 1197 թվականին զբաղվեցին ամրոցի ամրաշինությամբ։ 1369 թվականից ամրոցը ստիպված ետ էր մղել դուրս կիպրական նավերի հարձակումները դեպի Ֆամագուստա։
Բիբլոսի ամրոցն ունի նշանավոր պատմական շենքեր հարևանների համար։ Դրա մոտ են գտնվում եգիպտական մի քանի տաճարներ, փյունիկյան թագավորական դամբարաններ և հռոմեական ամֆիթատրոնը։


== Պատկերասրահ ==

		
		


== Մատենագրություն ==
Je m'appelle Byblos, Jean-Pierre Thiollet, H & D, 2005. ISBN 2 914 266 04 9


== Ծանոթագրություններ ==


== Արտաքին հղումներ ==
Բիբլոս ինֆո
Բիբլոս է MiddleEast.com
Կայքեր խաչակիրների Մերձավոր Արեւելքում
Քենդլ

Քենդլ (անգլ.՝ CANDLE - Center for the Advancement of Natural Discoveries using Light Emission), թարգմանաբար՝ սինքրոտրոնային ճառագայթման օգտագործմամբ գիտական հետազոտությունների կենտրոն։


== Նպատակը ==
Նախագծի նպատակն է Հայաստանում ստեղծել գիտական կենտրոն՝ առնվազն հինգ փորձարարական կայաններով (հինգ բնագավառում), որտեղ գիտնականները ինտենսիվ լուսային հոսքի օգնությամբ հնարավորություն կունենան հետազոտել մոլեկուլներ, կենսաբանական օբյեկտներ և նյութեր։ Արդյունքում Հայաստանում կկառուցվի շրջակա միջավայրի համար լրիվ անվտանգ արագացուցչային կենտրոն, որն աննախադեպ կլինի հետխորհրդային, Արևելյան Եվրոպայի և Մերձավոր Արևելքի տարածաշրջաններում։


== Օգտագործումը ==
Նման արագացուցիչների գեներացված փնջերի էներգիաները ամենահարմարն են կենսաֆիզիկայի, նյութագիտության, միկրոկոնստրուկցիայի, կենսաբժշկության և նանոտեխնոլոգիայի բնագավառներում օգտագործման համար։
Նման կենտրոններ սկսել են կառուցել Իսպանիայում, Չինաստանում ու Ավստրալիայում, իսկ Մեծ Բրիտանիայում ու Ֆրանսիայում դրանք շուտով պատրաստ կլինեն։


== Տես նաև ==
Արուս


== Ծանոթագրություններ ==


== Արտաքին հղումներ ==
«Քենդլ»- ի մասին Archived 2007-08-19 at the Wayback Machine.
Պաշտոնական կայքը
Պլուտոնիում

Պլուտոնիում, քիմիական տարր է, որի նշանն է Pu և ատոմային թիվը՝ 94։

Պարբերական աղյուսակ
Վոլֆ Սիմբերգ

Վոլֆ Բենետովիչ Սիմբերգ (ռուս.՝ Вольф Бенетович Симберг, հունիսի 2, 1913(1913-06-02) - փետրվարի 4, 1996(1996-02-04), Սանկտ Պետերբուրգ, Ռուսաստան), խորհրդային ռուս նկարիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։


== Կենսագրություն ==
Վոլֆ Սիմբերգը ծնվել է 1913 թվականի հունիսի 2-ին։ 1935 թվականին ընդունվել է Համառուսաստանյան գեղարվեստի ակադեմիային առընթեր Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչական ֆակուլտետը, որը 1941 թվականին ավարտել է պրոֆեսոր Բորիս Յոգանսոնի արվեստանոցում՝ գեղանկարչության նկարչի կոչման շնորհմամբ։ Դիպլոմային աշխատանք եղել է  «Ընկեր Ստալինի ձերբակալությունը» նկարը։
Հայրենական մեծ պատերազմի տարիներին կռվել է Լենինգրադի, Բելառուսական և 1-ին ուկրաինական ճակատներում։ Պարգևատրվել է «Մարտական ծառայությունների համար» երկու մեդալով, «Լենինգրադի պաշտպանության համար», «Գերմանիայի դեմ տարած հաղթանակի համար» մեդալներով։ Զորացրվել է 1945 թվականին եֆրեյտորի կոչումով։
1950-ականների կեսերից մասնակցել է ցուցահանդեսների։ Ստեղծել է դիմանկարներ, բնանկարներ, ժանրային նկարներ։ Սանկտ Պետերբուրգի նկարիչների միության անդամ է (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպության)։ Վոլֆ Սիմբերգի ստեղծած ստեղծագործությունների թվում են՝ «Ջութակի վարպետ Ա. Ա. Ուշակովը» (1955), «Փոքրիկ բակ» (ռուս.՝ «Дворик», 1956), «Ձմեռային պալատի գրոհի մասնակից Վ. Ս. Յուժանինի դիմանկարը» (1957), «Ձմեռային առվակ» (ռուս.՝ «Зимняя канавка», 1958), «ՌԽՖՍՀ ժողովրդական արտիստ Վ. Ի. Չեստնոկովի դիմանկարը» (1960), «Блокадница» (1975), «Հոկտեմբերյան հեղափոխության մասնակից Պ. Պ. Սեմյաչկինի դիմանկարը» (1977), «Աշխատանքի վետերան Պ. Ֆ. Եգորովի դիմանկարը» (1978), «Մաշա» (1980), «Նարինջներով նատյուրմորտ» (1984) և այլն։
Վոլֆ Սիմբերգը մահացել է 1996 թվականի փետրվարի 4-ին Սանկտ Պետերբուրգում՝ կյանքի 88-րդ տարում։ Նրա ստեղծագործությունները գտնվում են թանգարաններում և մասնավոր հավաքածուներում Ռուսաստանում, Մեծ Բրիտանիայում, Ֆրանսիայում, Գերմանիայում և այլ երկրներում։


== Ծանոթագրություններ ==


== Մատենագրություն ==
Յուլիա Վակուլենկո

Յուլիա Օլեգովնա Վակուլենկո (ռուս.՝ Юлия Олеговна Вакуленко, հուլիսի 10, 1983(1983-07-10), Յալթա, Ղրիմի մարզ, Ուկրաինական ԽՍՀ, ԽՍՀՄ), ուկրաինացի թենիսիստուհի, ITF յոթ մրցաշարի հաղթող մենախաղում։


== Կենսագրություն ==
Յուլիա Օլեգովնա Վակուլենկոն ծնվել է 1983 թվականի հուլիսի 10-ին Յալթայում, Ղրիմի մարզ, Ուկրաինական ԽՍՀ, ԽՍՀՄ։ Յուլիան թենիսով սկսել է զբաղվել 7 տարեկանում։ Տարբեր ժամանակներում թենիսիստուհին ապրել է Հարավսլավիայի, Ֆրանսիայի և Իսպանիայի քաղաքներում։ Ուկրաինացին որոշ չափով տիրապետում է ռուսերենին, անգլերենին, ֆրանսերենին, իսպաներենին և նախկին Հարավսլավիայի մի շարք լեզուներին։
Վակուլենկոն մեծ հետաքրքրություն է ցուցաբերում այն ամենի նկատմամբ, որը ինչ-որ բանով կապ ունի թենիսի հետ և հետագայում մտադրություն ունի այդ սպորտի տեսակի ակադեմիա բացել։
2008 թվականին Յուլիան որոշել է ընդունել Իսպանիայի քաղաքացիություն և հանդես գալ այդ դրոշի ներքո, բայց մի քանի առաջնությունից հետո թենիսիստուհին հայտարարել է իր պրոֆեսիոնալ կարիերայի ավարտի մասին։


=== Ընտանիք ===
Յուլիան Գալա և Օլեգ Վակուլենկոների երկու երեխաներից մեկն է։ Նրա կրտսեր եղբոր անունը Բրայան է։


== Վարկանիշ տարվա վերջին ==


== Ծանոթագրություններ ==


== Արտաքին հղումներ ==
Էջը ITF-ի կայքում Archived 2017-12-03 at the Wayback Machine.
Էջը WTA-ի կայքում
Նատրիումի հեքսահիդրօքսոպլատինատ(IV)

Նատրիումի հեքսահիդրօքսոպլատինատ(IV), անօրգանական միացություն՝ 
  
    
      
        N
        
          a
          
            2
          
        
        [
        P
        t
        (
        O
        H
        
          )
          
            6
          
        
        ]
      
    
    {\displaystyle Na_{2}[Pt(OH)_{6}]}
   բանաձևով, դեղին բյուրեղներ, լավ լուծվում է ջրում։


== Ստացումը ==
Ստացվում է նատրիումի հեքսաքլորապլատինատի և նատրիումի հիդրօքսիդի փոխազդեցությունից՝ տաքացման պայմաններում.
  
    
      
        
          
            N
            
              a
              
                2
              
            
            [
            P
            t
            C
            
              l
              
                6
              
            
            ]
            +
            2
            N
            a
            O
            H
             
            
              
                →
                
                  
                    100
                    
                      o
                    
                  
                  C
                
              
            
             
            N
            
              a
              
                2
              
            
            [
            P
            t
            (
            O
            H
            
              )
              
                6
              
            
            ]
            ↓
            +
            6
            N
            a
            C
            l
          
        
      
    
    {\displaystyle {\mathsf {Na_{2}[PtCl_{6}]+2NaOH\ {\xrightarrow {100^{o}C}}\ Na_{2}[Pt(OH)_{6}]\downarrow +6NaCl}}}
  


== Ֆիզիկական հատկությունները ==
Նատրիումի հեքսահիդրօքսոպլատինատը հանդես է գալիս դեղին բյուրեղների ձևով։
Լավ է լուծվում ջրում։
Առաջացրած բյուրեղների բաղադրությունը՝ Na2[Pt(OH)6]•H2O։


== Ծանոթագրություններ ==


== Գրականություն ==
Руководство по неорганическому синтезу։ В 6-ти т. / Ред. Брауэр Г.. — М.։ Мир, 1985. — Т. 5. — 360 с.
Քայլ Նյումեն

Քայլ Նյումեն (անգլ.՝ Kyle Newman, մարտի 16, 1976(1976-03-16), Մորիսթաուն, Նյու Ջերսի, ԱՄՆ), ամերիկացի ռեժիսոր, սցենարիստ, պրոդյուսեր, դերասան։


== Կենսագրություն ==
Գործունեություն՝ ռեժիսոր, սցենարիդտ, դերասան, պրոդյուսեր
Անուն՝ Քայլ Նյումեն
Հասակ՝ 1․93 մ
Ծննդյան տարեթիվը՝ 1976 թվականի մարտի 16
Ծննդյան վայր՝ ԱՄՆ՝ Նյու Ջերսի
Բոլոր ֆիլմերը՝ 6
Ժանրեր՝ կարճամետրաժ, կատակերգություն, դրամա
Կին՝ Ջեյմի Քինգ
Առաջին ֆիլմ՝ 1997 թվական
Վերջին ֆիլմ՝ 2014 թվական


== Անձնական կյանքը ==
2007 թվականի նոյեմբերի 23-ին ամուսնացել է դերասանուհի Ջեյմի Քինգի հետ։ Ամուսիններն ունեն 2 որդի՝ Ջեյմսա Նայտա Նյումենա (06.10.2013) և Լեո Թեմզ Նյումենա (16.07.2015)։


== Ֆիլմագրություն ==
Երաժշտական տեսանյութ Summertime Sadness երգի համար։


=== Ռեժիսոր ===
Առանձնակի վտանգավոր (2014)
Ֆանատներ (2008)
Վերադարձ քնի խոռոչ (2004)
Artflick.001 (2004)
Drone (2000)
Bitten by Love (1998)
Cyclist, The (1997)


=== Սցենարիստ ===
Artflick.001 (2004)
Drone (2000)
Bitten by Love (1998)
Cyclist, The (1997)


=== Պրոդյուսեր ===
Drone (2000)
Bitten by Love (1998)
Cyclist, The (1997)


=== Դերասան ===
Ֆանատներ (2008)
Վերադարձ քնի խոռոչ (2004)


== Արտաքին հղումներ ==
Kyle Newman Internet Movie Database կայքում
2009 interview with Bullz-Eye.com
Սելիբկա (գյուղ, Ելնինսկի շրջան)

Անվան այլ կիրառումների համար տե՛ս՝ ՍելիբկաՍելիբկա (ռուս.՝ Селибка), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ներետվա

Ներետվա (խորվ.՝ Neretva), գետ Բոսնիա և Հերցեգովինայում և Խորվաթիայում։
Գետի երկարությունը կազմում է 230 կմ, որից 208 կիլոմետրը հոսում է Հերցեգովինայի տարածքով, իսկ 22 կիլոմետրը՝ Խորվաթիայի տարածքով։ Թափվում է Ներետվայի ջրանցք (Ադրիատիկ ծովի ծոց)։
Գետի վրա տեղակայված են Բոսնիա և Հերցեգովինայի Կոնից, Յաբլանիցա, Մոստար, Չապլինա (Čapljina) և Խորվաթիայի Մեկովիչ ու Պլոչե խոշորագույն քաղաքները։
Գետը սկիզբ է առնում Հերցեգովինայի լեռներում, Չեռնոգորիայի հետ սահմանի մոտ։ Ներետվան վերին հոսքում հոսում է նեղ ու խոր կիրճում։ Միջին հոսքում դառնում է արգավանդ հողերով լայն հովիտ։ Յաբլանիցա քաղաքից բարձր, Ներետվայի վրա, տեղակաված է մեծ ջրամբար։ Յաբլանիցա - Մոստար հատվածին գետի վրա կառուցված են մի քանի հիդրոէլեկտրակայաններ։
Ստորին հոսքում՝ Խորվաթիայի տարածքում, գետը ձևավորում է բազմաթիվ գետաբազուկներով ընդարձակ դելտա։ Դելտայի տարածքում գտնվող հողերը տարբերվում են իրենց բացառիկ բերրիությամբ և ունեն գյուղատնտեսական մեծ նշանակություն։

Խոշորագույն վտակներԱջ

Ռակիտնիցա
Ռամա
ՏրեբիժատՁախ 

Բունա
Բրեգավա


== Տես նաև ==
Բոսնիա և Հերցեգովինայի գետերի ցանկ


== Ծանոթագրություններ ==


== Արտաքին հղումներ ==
WWF - Ներետվա
Ռոնկալ (այլ կիրառումներ)

Ռոնկալ, կարող է վերաբերել՝

Ռոնկալ - քաղաք և մունիցիպալիտետ Իսպանիայում
Ռոնկալ - իսպանական ծանր պանիր, ոչխարի կաթից
Ստարայա Պոլտավկայի շրջան

Ստարայա Պոլտավկայի շրջան (ռուս.՝ Старополтавский район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1922 թվականին։ Վարչական կենտրոնը՝ Ստարայա Պոլտավկա։


== Աշխարհագրություն ==
Շրջանի տարածքի մակերեսը կազմում է 4120 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20848 մարդ։ Բնակչության խտությունը կազմում էր 5,06 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մարզվանի գավառակ

Մարզվան, գավառակ Փոքր Հայքում, իսկ ապա Արևմտյան Հայաստանում, Սեբաստիայի վիլայեթում։ Կենտրոնը Մարզվան քաղաքն էր։
Թուրք պատմագիր Քյաթիբ Չելիբին գավառակը հիշատակում է Մերզիֆուն ձևով։


== Աշխարհագրություն ==
Տարածքն ընդգրկում էր Թավշանդաղ լեռան արևմտյան կողմը։ Օդն ու ջուրն առողջարար են։ Հայտնի էր իր այգիներով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Շապոկլյակ (կերպար)

Անվան այլ կիրառումների համար տե՛ս՝ Շապոկլյակ (այլ կիրառումներ)Շապոկլյակ կամ Պառավ Շապոկլյակ (ռուս.՝ Шапокляк), մանկական պատմվածքների և մուլտֆիլմերի բացասական հերոսուհի, Չեբուրաշկայի և Կոկորդիլոս Գենայի հակառակորդը։ Անվանվել է հնաոճ շապոկլյակ գլխարկի անունով։


== Նկարագիր ==
Համաձայն «Կոկորդիլոս Գենան և իր ընկերները» գրքի՝ Շապոկլյակի զբաղմունքը «չարիք հավաքելն է» (ռուս.՝ «собирать злы»), մուլտիպլիկացիոն կինոնկարում նրա երգի բառերն են՝

Շապոկլյակը իր ռիդիկյուլում ապրող Լարիսկա առնետի օգնությամբ քաղաքի անմեղ բնակիչների գլխին դաժան խաղեր է սարքում։ Շփվելով Կոկորդիլոս Գենայի և Չեբուրաշկայի հետ՝ կամաց-կամաց ուղղվում է, սակայն մուլտֆիլմի յուրաքանչյուր սերիայի սկզբում էլի խուլիգանություն է անում։


== Նախատիպ ==
Շապոկլյակի առիթով իր հարցազրույցներից մեկում Էդուարդ Ուսպենսկին խոստովանել է, որ հերոսուհուն ստեղծելուց առաջնորդվել է իր առաջին կնոջ կերպարով, իսկ նկարիչ Լեոնիդ Շվարցմանը, ով ստեղծել է կերպարի արտաքին տեսքը, ասել է, որ նկարել է իր զոքանչին։


== Կերպարով մուլտֆիլմեր ==
«Կոկորդիլոս Գենան» — 1969
«Չեբուրաշկան» — 1971
«Շապոկլյակ» — 1974
«Չեբուրաշկան դպրոց է գնում» — 1983


== Ծանոթագրություններ ==
Կոդրինո

Կոդրինո (ռուս.՝ Кодрино), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գազարը կորեական ձևով

Գազարը կորեական ձևով (կորեական գազար), մանր և երկար կտրտած գազարից, սխտորից, բուսական յուղից և համեմունքներից (օրինակ՝ գինձ, մեխակ) պատրաստված  աղցան (խորհրդային կորեացիների)՝ բնորոշ կորյո-սարամներին։
Հանդիսանում է հենց կորյո-սարամների հայտնագործությունը, որը զարգացել է կորեական խոհանոցում։ Այս ուտեստի ստեղծմանը հանգեցրել է կորյո-սարամներին բնորոշ կիմչի և այլ պանչանների պատրաստման համար անհրաժեշտ բաղադրիչների դեֆիցիտը։


== Ստեղծման պատմություն ==

Կրեական ձևով գազարի պատրաստումն ավանդաբար եկել է կորեական կիմչի ուտեստ պատրաստումից։ Քանի որ ԽՍՀՄ-ում դժվար էր գտնել իրական բաղադրատոմսում առկա բաղադրիչներից պեկինյան կաղամբը, այդ իսկ պատճառով սկսեցին ուտեստին ավելացնել գազար։ Ժամանակի ընթացքում գազարն ամբողջությամբ դուրս մղեց պեկինյան կաղամբը, այդ իսկ պատճառով ուտեստը մնաց միայն գազարով և համեմունքներով։


== Բաղադրություն ==
Գազարը կորեական ձևով պատրաստելու համար անհրաժեշտ բաղադրիչներն են՝

գազար (1 կգ)
սխտոր (3 ատամ)
աղացած գինձ (բույսի աղացած սերմերը՝ 1 թեյի գդալ), երբեմն փոխարինվում է քունջութով
աղացած կարմիր պղպեղ (1 թեյի գդալ)
սև պղպեղ (1 ճաշի գդալ)
քացախ 70 %-ոց (1 թեյի գդալ)
կերակրի աղ (½ թեյի գդալ)
շաքարավազ (2 ճաշի գդալ)
սոխ (օգտագործվում է բուսական յուղը դաղելիս, պատրաստի ուտեստի մեջ բացակայում է)։


== Ծանոթագրություններ ==


== Արտաքին հղումներ ==

Գազարը կորեական ձևով
Կորեական գազարի բաղադրատոմս
Գազարը կորեական ձևով աղցան
Դանիել Տարագրյալ

Դանիել Տարագրյալ (ծննդյան և մահվան թվականները անհայտ են․), VII-VIII դարերի հին ռուսական գրականության հուշարձանի՝ «Դանիել Տարագրյալի աղերսանք»-ի ենթադրյալ հեղինակը։ Պահպանվել է այդ երկի երկու խմբագրություն։ Երկում արտահայտված է ուժեղ իշխանության անհրաժեշտության գաղափարը ն քննադատված են բոյարներն ու հոգևորականությունը։


== Ծանոթագրություններ ==
Սեն Մանդե սյուր Բրեդուար

Սեն Մանդե սյուր Բրեդուար (ֆր.՝ Saint-Mandé-sur-Brédoire), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի Սեն Ժան դ՛Անժելի շրջանի կազմի մեջ։ 
Համայնքի INSEE կոդ՝ 17358 ։


== Բնակչություն ==
Համայնքի բնակչությունը 2010 թվականին կազմում էր 307 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Մանդե սյուր Բրեդուար (ֆր.)
Մաֆիկենգ

Մաֆիկենգ, մինչև 1980 թվականը Մաֆեկինգ (տսվանա՝ Mafikeng, անգլ.՝ Mafeking), քաղաք Հարավային Աֆրիկայում, հյուսիսարևմտյան նահանգի կենտրոնն է։ Գտնվում է Բոտսվանի սահմանին, Քեյփթաունից 1400 կմ և Յոհանեսբուրգից 260 կմ հեռավորության վրա։ 2001 թվականին քաղաքի բնակչությունը կազմում էր 49.300 մարդ։ Գտնվում է տափաստանային դաշտում՝ 1500 մ բարձրության վրա, Մոլոպո գետի ափին։


== Պատմություն ==
Սկզբնապես քաղաքի տարածքը հանդիսանում էր Բարոլոնգ ցեղի ղեկավարների նստավայրը, որը պատկանում էր ցվանային։ 1880-ական թվականներին բրիտանացի գաղութարարները առաջնորդներից հող գնելով, հիմնեցին Մաֆիկենգ բնակավայրը, որը ցվանա լեզվից թարգմանվում է որպես քարերի տեղ։ Ավելի ուշ բնակիչները սկսեցին արտասանել անունը որպես Մաֆեկինգ։ Երկրորդ անգլո-բուրական պատերազմի ժամանակ քաղաքը, որի կայազորը ղեկավարում էր Ռոբերտ Բադեն-Փաուելը, պաշարեց բուրամին 1899 թվականի հոկտեմբերից մինչև 1900 թվականի մայիսը, որից հետո նրանք հեռացրեցին պաշարումը։ Քաղաքն ի սկզբանե պատկանել է Բեչուանալանդի գաղութին, լինելով նրա կենտրոնը։ 1885-1965 թվականներին Մաֆիկենգում գտնվում  էր նաև հարևան Բեչուալանդի պրոտեկտորատի կենտրոնը։
1970 -ական թվականներին քաղաքում էր գտնվում Բանտուստանի ժամանակավոր մայրաքաղաք Բոպուտաթսվասը, որի կազմում այն չէր մտնում։ Շուտով մոտակայքում կառուցվում է Բանտուստանի մայրաքաղաք Մմաբաթոն։ 1980 թվականին քաղաքը պաշտոնապես վերանվանվել է Մաֆիկենգ։ 1994 թվականին Բանտուստանի վերացումից հետո Մաֆիկենգը և Մմաբաթոն միավորվում են, իսկ Մաֆիկենգը դառնում է Հյուսիսարևմտյան նահանգի մայրաքաղաք։


== Կլիմա ==


== Ծանոթագրություն ==
Ուշպերեկ

Ուշպերեկ (ռուս.՝ Ушперек), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սիա գետի ձախ ափով՝ 27 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100212115100000793
Հիդրոլոգիական ուսումնասիրությունների կոդը - 115100079
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (297401-297500)

Աստերոիդների ցանկ (297301-297400)  • Աստերոիդների ցանկ  • Աստերոիդների ցանկ (297501-297600)
 Աստերոիդների ցանկ (297301-297400)  • Աստերոիդների ցանկ  • Աստերոիդների ցանկ (297501-297600)
Էլ Ջահրա (պրովինցիա)

Էլ Ջահրա (արաբ․՝ الجهراء‎‎), պրովինցիա Քուվեյթի հյուսիսային մասում։


== Տես նաև ==
Քուվեյթի վարչական բաժանում
Ալֆրեդ Բորման

Ալֆրեդ Բորման (գերմ.՝ Alfred Bohrmann, փետրվարի 28, 1904(1904-02-28), Գերմանիա - հունվարի 4, 2000(2000-01-04)), գերմանացի աստղագետ, աշխատել է Հայդելբերգ-Կյոնիգշտուլի լանդային աստղադիտարանում։
Իր դոկտորական աշխատությունը պաշտպանել է 1927 թվականին Հայդելբերգ-Կյոնիգշտուլի աստղադիտարանում։
Նրա ժամանակներում Հայդելբերգի աստղադիտարանը հանդիսանում էր աստերոիդների հայտնաբերման խոշորագույն կենտրոն, այնտեղ աշխատում էին Մաքս Վոլֆը, Կառլ Ռեյնմուտը և այլք։
Բորմանը աշխատել է աստղադիտարանում 1924-1958 թվականներին։ Թողել է աշխատանքը վերադասի հետ վեճի պատճառով։ (1635) Բորման աստերոիդը անվանվել է նրա պատվին։


== Ծանոթագրություններ ==


== Արտաքին հղումներ ==
Obituary (գերմ.)
Սիսիգետ

Սիսիգետ, գետ Լոռու մարզում։ Սկիզբ է առնում Բովաքարի լեռների արևմտյան ճյուղավորություններից և Գայլաձորի կիրճում աջից միախառնվում Փամբակ գետին։ Երկարությունը 10 կմ է։


== Ծանոթագրություններ ==
Դերևնյա Ֆերմի № 3 Սակմարսկոգո Սովխոզա

Դերևնյա Ֆերմի № 3 Սակմարսկոգո Սովխոզա (ռուս.՝ деревня фермы № 3 Сакмарского совхоза, բաշկիրերեն՝ Һаҡмар совхоэының 3-сө фермаһы), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 236 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մինամիյամասիրո

Մինամիյամասիրո (ճապ.՝ 南山城村 Մինամիյամասիրո-մուրա), Ճապոնիայի Կիոտո պրեֆեկտուրայի Սորակու գավառում գտնվող գյուղ։ Գյուղի մակերեսը կազմում է 64,11 կմ², բնակչությունը՝ 2 555 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 39,85 մարդ/կմ²։


== Աշխարհագրական դիրք ==
Մինամիյամասիրո գյուղը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայի Սորակու գավառում։ Մինամիյամասիրո գյուղի հետ սահմանակցում են Իգա, Նարա, Կոկա քաղաքները և Կասագի, Վաձուկա ավանները։


== Բնակչություն ==
Գյուղի բնակչությունը կազմում է 2 555 մարդ (2017 թվականի հոկտեմբերի 1-ի տվյալների համաձայն), իսկ խտությունը՝ 39,85 մարդ/կմ²։ Բնակչության թվաքանակի փոփոխությունը՝ 1970-2015 թվականներին.


== Սիմվոլիկա ==
Մինամիյամասիրո գյուղը խորհրդանշող ծառ է համարվում Prunus jamasakura-ն, ծաղիկ՝ Rhododendron indicum-ը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Կառլեն Մկրտչյան

Կառլեն Վարդգեսի Մկրտչյանը (նոյեմբերի 25, 1988(1988-11-25), Երևան, Հայկական ԽՍՀ, ԽՍՀՄ) հայ ֆուտբոլիստ է, ով հանդես է գալիս Մախաչկալայի «Անժի» ֆուտբոլային ակումբում որպես կիսապաշտպան։


== Խաղացողի կարիերան ==


=== Փյունիկ ===
Կառլեն Մկրտչյանը համարվում է Հայաստանի բազմակի չեմպիոնը «Փյունիկ» հավաքականում։ 2007 թվականին հանդես է եկել ակումբի հիմնական կազմում։ Հենց այս թվականից ներգրավված է եղել Հայաստանի երիտասարդական ակումբում, որտեղ 2008 թվականին տնային խաղերի ժամանակ խփել է իր առաջին և հիշարժան գնդակը՝ թուրքական հավաքականի դարպասին։ 2008 թվականին Կառլեն Մկրտչյանը հանդես է եկել ազգային հավաքականում։ Առաջին խաղը անց է կացրել փետրվարի 2-ին Մալթա պետության մայրաքաղաք Վալլետայում այդ պետության ազգային հավաքականի դեմ։ Խաղն ավարտվում է Հայաստանի հավաքականի օգտին՝ 1:0 հաշվով։ 2008 թվականի չեմպիոնատում անցկացրել է 28 խաղ, ինչպես նաև մասնակցություն է ունեցել ոսկե խաղում (Փյունիկն ընդդեմ երևանյան Արարատ թիմի), որտեղ Փյունիկը ստացել է ոսկե մեդալ։
2011 թվականի հունվարի 10-ին հաղորդվել է, որ Կառլենը ուղևորվել է Թուրքիա «Կուբան» ակումբի հետ՝ նախընտրական հավաքին մասնակցելու համար։ Մկրտչյանի հետ միասին «Կուբան-ի» խաղը դիտելու է գնում նաև Գևորգ Ղազարյանը։ Աստանայի «Լոկոմոտիվ» ակումբի դեմ մղվող վերահսկիչ խաղի ժամանակ Մկրտչյանը վնասվածք է ստանում, որը հանգեցնում է վիրահատության։


== Մետալուրգ, Դոնեցկ ==
2011 թվականի ապրիլի 1-ից Մկրտչյանը խաղաց Դոնեցկի «Մետալուրգ» ակումբում, և կնքեց 3 տարվա պայմանագիր։ Ձայների վերջնահաշվարկը հաղորդում է «Մետալուրգի» պաշտոնական կայքը, որտեղ հոկտեմբեր, նոյեմբեր և դեկտեմբեր ամիսներին ակումբի լավագույն խաղացող է համարվել Մկրտչյանը։ Ձաների վեջնահաշվարկի ժամանակ, Դոնեցկի պաշտոնական կայքի հավաստմամբ «Մետալուրգ», 2011 թվականի հոկտեմբեր, նոյեմբեր և դեկտեմբեր ամիսների լավագույն Ֆուտբոլիստն էր։


== Անժի ==
2013 թվականի օգոստոսի 29-ին տեղափոխվել է Մախաչկալայի «Անժի» ակումբը։ 2013 թվականի նոյեմբերի 8-ին Եվրոպայի Լիգայի 2013/2014 թվականների խմբային խաղերից մեկի ժամանակ, որտեղ խաղում էին ընդդեմ «Տրյումսե» ակումբի խփվում է միակ գոլը, և դրանով դառնում են հանդիպման հաղթողը։


== Ակումբային նվաճումներ ==


== Արտաքին հղումներ ==
Կառլեն Մկրտչյանի բաժինը ՀՖՖ-ի պաշտոնական կայքէջում (հայ.), (անգլ.), (ռուս.)


== Ծանոթագրություններ ==
Գոյականական բառակապակցություն

Գոյականական բառակապակցություն, բառակապակցություն, որի գերադաս անդամը գոյական է, իսկ ստորադաս անդամի դերում կարող են լինել գոյական, դերանուն, մակբայ, մասամբ և թվական, ածական, դերբայ։
Այս տեսակի բառակապակցության մեջ լրացումը՝ ստորադաս անդամը, գերազանցապես նախադաս  է և կարող է արտահայտվել բոլոր հոլովներով, նաև դրսևորվել կապական հոլովառությամբ։ Երբեմն լրացումն ու լրացյալը կարող են պաշտոնավարել իբրև նախադասության մեկ անդամ։ Գոյականական բառակապակցություններում շարահյուսական հարաբերակցությունը գերազանցապես որոշչային ու հատկացուցչային է, մասամբ՝ խնդրառական-պարագայական։


== Կաղապարներ ==
Կաղապարումն ըստ ստորադաս անդամի (լրացման) խոսքիմասային արտահայտության իրացվում է գոյականով (Վարդան զորավար, Հասմիկ մորաքույր, հովիվ պատանի), ածականով (կանաչ դաշտ. պայծառ արև, սիրուն աղջիկ), թվականով (յոթ հրաշալիքներ, իններորդ ալիք, տասներորդ դասարան), մակբայով (խիստ ամուր, ֆիզիկապես տկար), դերանունունով (իմ որդին, այս քաղաքը, բոլոր մարդիկ), դերբայով (խմելու ջուր, քնած երեխա), մակբայով (դանդաղ քայլվածք, կրկնակի հերոս, արագ ընթացք)։


== Կաղապարում ըստ ստորադաս անդամի հոլովական արտահայտության ==
Ստորադաս անդամը կարող է արտահայտվել ուղղական-հայցական հոլովով (ոսկի աշուն, մուտքը ցուցահանդես, վերադարձ տուն), սեռական-տրական հոլովով (հացի կտոր, աղբյուրի ակ, գարնան օր), գործիական հոլովով (տարիքով մարդ, համով ճաշ, ճաշակով աղջիկ), բացառական հոլովով (մետաքսից դրոշակ, քարից տուն), ներգոյական հոլով (անցուդարձ փողոցում, երեկո դպրոցում, գիշերը սարերում)
Գոյականական բառակապակցությունները կարող են հանդես որպես մեկ նախադասության անդամ, օրինակ, հինգ մետր (կտոր), չորս կգ (հաց), մեկ գյուղում, ձեռքը ճակատին, գլխարկը գլխին, արտասուքն աչքերին
։


== Ծանոթագրություններ ==
(7032) Հիչկոկ

(7032) Հիչկոկ (անգլ.՝ Hitchcock), աստերոիդ աստերոիդների հիմնական գոտում։ Հայտնաբերվել է 1994 թվականի նոյեմբերի 3-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,2882 ա. մ., առավելագույնը մոտենում է 2,0764 ա. մ. հեռավորության վրա և հեռանում 2,5 ա. մ.։ Արեգակի շուրջ մեկ ամբողջական պտույտ է կատարում 1264,27 երկրային օրվա ընթացքում, իր ուղեծրով շարժվելով միջինում 0,28475 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7032) Հիչկոկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սինևսկի գյուղական խորհուրդ (Լիպովոդոլինսկի շրջան)

Սինևսկի գյուղական խորհուրդ  (ուկրաիներեն՝ Синівська сільська рада), Ուկրաինայի Սումիի մարզի Լիպոդոլինսկի շրջանում։
2001 թվականի տվյալներով Սինևսկի գյուղական խորհրդում բնակվում էր 1621 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(9671) Հիմերա

(9671) Հիմերա (անգլ.՝ Hemera), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1997 թվականի հոկտեմբերի 5-ին Լենկա Սարունովայի կողմից Օնդրեյովում։
Միջին հեռավորությունը Արեգակից կազմում է 2,69222 ա. մ., առավելագույնը մոտենում է 1,5203 ա. մ. հեռավորության վրա և հեռանում 3,8641 ա. մ.։ Արեգակի շուրջ մեկ ամբողջական պտույտ է կատարում 1613,48 երկրային օրվա ընթացքում, իր ուղեծրով շարժվելով միջինում 0,22312 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9671) Հիմերա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զոկական թատրոն

Զոկական թատրոն, թատրոն Նախիջիևանում։ Ստեղծվել է գողթնեցի մտավորականների շնորհիվ՝ 1911 թվականին Թիֆլիսում։ Առաջին անգամ հանդես է եկել Ռ. Զարգարյանի «Ադաթ չի»  կատակերգության բեմադրությամբ 1911 թվականի փետրվարի 2-ին, զոկերի բարբառով։ Աշխատել է ընդմիջումներով մինչև 1930-ական թվականները։ Բեմադրվել են Հ. Թումանյանի, Ռ. Զարգարյանի («Աստված թակի զոկի խասիաթը», «Ադաթ չի», «Փրշտա կատու»), Ս. Սողոմոնյանի և այլ գողթնեցի ստեղծագործողների կոմեդիաները և պիեսները։ Այդ գործերը, որոնք գրված են Ագուլիսի բարբառով հիմնականում նվիրված են Գողթնի նիստուկացին և հանդիսատեսների շրջանում վայելել են մեծ ժողովրդականություն։ 
Այդ թատրոնում որպես դերասաններ խաղացել են Վ. Աբազյանը, Հ. Մկրտումյանը, Պ. Շիկանյանը, Ե. Պետրոսյանը, Ռ. Զարգարյանը և Հ. Թումանյանը։


== Ծանոթագրություններ ==
Պիասաբուսու

Պիասաբուսու (պորտ.՝ Piaçabuçu), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Պենեդուի գավառի կազմի մեջ։ Բնակչությունը կազմում է 17 203 մարդ՝ 2010 թվականի տվյալներով։ Գրավում է 240,014 կմ2 տարածք։ Բնակչության խտությունը՝ 71,67  մարդ/կմ²։


== Պատմություն ==
Քաղաքը հիմնադրվել է 1832 թվականի մայիսի 31-ին։
Վերին Աբասթուման

Վերին Աբասթուման, գյուղ Թիֆլիսի նահանգի Ախալցխայի գավառում, Ախալցխա-Աբասթուման ճանապարհի վրա։


== Ծանոթագրություններ ==
Տրամաբանական տարրեր

Տրամաբանական տարրեր, էլեկտրոնային, էլեկտրական, էլեկտրամեխանիկական, ինչպես նաև պնևմատիկ սարքեր, որոնցով իրականացվում են պարզագույն (տարրական) տրամաբանական գործողությունները, կառուցվում թվանշանային հաշվողական մեքենաների թվաբանական և տրամաբանական հանգույցները։ Տրամաբանական տարրերի փոփոխականները կարող են ընդունել միայն 2 դիսկրետ արժեք․ «1», որը նշանակում է «ճիշտ է» և «0», որը նշանակում է «կեղծ է»։ Այս նշանակումը հնարավորություն է տալիս տրամաբանական գործողություններն արտահայտել թվանշանների տեսքով և իրականացնել թվաբանական գործողությունների նման։ Լայնորեն տարածված են «ոչ–և», «ոչ–կամ» տարրերի համակցությունից կազմված տրամաբանական տարրերը։ 60-ական թթ․ վերջերից դրանք պատրաստում են միայն կիսահաղորդչային ինտեգրալ սխեմաների տեսքով։ Ինտեգրալ տեխնոլոգիան հնարավորություն է տալիս միասնական պրոցեսով ստանալ մեծ քանակությամբ ամբողջական սխեմաներ, որոնք չափերով ավելի փոքր են, քիչ էներգիա են ծախսում, ավելի արագագործ ու հուսալի են։ Ըստ սխեմատիկ կառուցվածքի, տրամաբանական տարրերը բաժանվում են անմիջական կապով, դիոդ–տրանզիստորային, ռեզիստիվ կապով, տրանզիստոր–տրանզիստորային, էմիտերային կապով, ինժեկցիոն ինտեգրալային կապով և այլ տրամաբանական սխեմաների։ Տարրը բնութագրվում է արագագործությամբ, հուսալիությամբ, ինտեգրման աստիճանով, կայունությամբ և այլն։
Պետրենկի (ավան, Ամվրոսիևսկի շրջան)

Անվան այլ կիրառումների համար տե՛ս՝ ՊետրենկիՊետրենկի (ուկրաիներեն՝ Петренки), ավան Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Պետրենկի ավանում բնակվում էր 89 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սանտերվաս դե Կամպոս

Սանտերվաս դե Կամպոս, (իսպ.՝ Santervás de Campos) մունիցիպալիտետ Իսպանիայում։ Գտնվում է Վալիադոլիդ պրովինցիայում Կաստիլիա և Լեոն ինքնավար մարզում։ Մունցիպիլատետը մտնում է Տերրա դե Կամպոս շրջանում։ Տարածքը կազմում է 54,11 կմ2։ Բնակչությունը՝ 141 մարդ (2010 թվականի տվյալներով)։ Պրովինցիայի վարչական կենտրոնից գտնվում է 90 կմ հեռավորության վրա։


== Արտաքին հղումներ ==
Պաշտոնական էջ
Վիկտոր Կրիվուլին

Վիկտոր Կրիվուլին (ռուս.՝ Ви́ктор Бори́сович Криву́лин, հուլիսի 9, 1944(1944-07-09), Կադիևկա - մարտի 17, 2001(2001-03-17), Սանկտ Պետերբուրգ, Ռուսաստան), ռուս բանաստեղծ, արձակագիր, էսսեիստ։


== Կենսագրություն ==
Վիկտոր Կրիվուլինի հայրը սպա էր. մայրը (լեհական ազնվական տոհմի հետևորդ) բուժակ էր։
1960 թվականին ծանոթանում է Աննա Ախմատովայի հետ, 1962 թվականից այցելում է Գլեբ Սեմյոնովի կազմակերպած գրական խմբակին։ 1967 թվականին ավարտում է Լենինգրադի պետական համալսարանի բանասիրական ֆակուլտետը։ Ավարտելուց մեկ տարի առաջ դուրս է գալիս կոմսոմոլից։ Դիպլոմայինի պաշտպանությունը Իննոկենտի Աննենսկիի ստեղծագործության մասին էր։
Լենինգրադի ոչ պաշտոնական մշակույթի հայտնի գործիչներից է։ Առաջինն է արժանացել Անդրեյ Բելիի մրցանակին (1978): 1970-ական թվականներին խոշոր գործիչներից էր լենինգրադյան գրականության ու մշակութաբանական ինքնահրատների (սամիզդատ)՝ «37», «Северная почта» («Հյուսիսային փոստ») և այլն։
Մարմինն ամփոփված է Սանկտ Պետերբուրգի Սմոլենսկյան ուղղափառ գերեզմանատանը։


== Ստեղծագործությունը ==
1990-ական թվականներին «Вестник новой литературы» («Նոր գրականության սուրհանդակ») ամսագրի խմբագրական խորհրդում էր։ 1990-ականներին ընդհանրապես իրականացնում է մեծածավալ գրական-հասարակական գործունեություն։ Առաջին երկու գրքերը միևնույն «Стихи» («Բանաստեղծություններ» 1981, 1988) վերնագրով լույս են տեսնում Փարիզում, որոնց հաջորդում են «Обращение» (1990), «Концерт по заявкам» (1993), «Последняя книга» (1993), «Предграничье» (1994), «Requiem» (1998), «Купание в иордани» (1998), «Стихи юбилейного года» (2001), «Стихи после стихов» (2001) բանաստեղծական ժողովածուները։ Ետմահու հրատարակվում է 1970-ական թվականներին գրված բանաստեղծությունները «Композиции» (2010) խորագրով։


== Ընտանիք ==
1974 թվականից մինչև իր տարագրվելը՝ 1980 թվականը, ամուսնացած է եղել Տատյանա Գորիչևայի հետ։ Հետագայում ևս մի քանի անգամ ամուսնացել է։ Վերջին կինը բանասեր Օլգա Կուշլինան է եղել։


== Ծանոթագրություններ ==
Կանդիա Կանավեզե

Կանդիա Կանավեզե(իտալերեն՝ Candia Canavese), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.304 մարդ (2008 թվականի տվյալներով)։ Բնակչության խտությունը՝ 145 մարդ/կմ²։ Տարածքը՝ 9 կմ²։ Փոստային ինդեքս՝ 10010։ Հեռախոսային կոդ՝ 011։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սանտա Դոմինգո դե լոս Տսաչիլաս (պրովինցիա)

Սանտա Դոմինգո դե լոս Տսաչիլաս (իսպ.՝ Provincia de Santo Domingo de los Tsáchilas), պրովինցիա Էկվադորի Հանրապետությունում։ Ստեղծվել է 2007 թվականի հոկտեմբերին` նախկին Պիչինչա պրովինցիայի տարածքից։


== Նկարագրություն ==
Պրովինցիայի անունը ծագել է Տսաչիլա տեղական էթնիկ խմբի անունից։ Հայտնի է նաև Կոլորադոս անունով, որովհետև տղամարդիկ իրենց մազերը ներկում էին եղրևանուց պատրաստված մածուկով։
Պրովինցիայի կենտրոնը Սանտո Դոմինգոն է։ 2008 թվականին բնակչությունը կազմել է 500000 մարդ։ Բնակչության թվով այն Կոլումբիայի երրորդ ամենամեծ քաղաքն է՝ Գուայակիլ և Կիտո քաղաքներից հետո։ Պրովինցիայի բնակչության աճը պայմանավորված է տեղի ակտիվ առևտրով։ Այստեղ է գտնվում երկրի գյուղատնտեսական կենդանիների ամենամեծ շուկան։ Այն ունի 3523 քառ․ կմ տարածք ու գտնվում է 165 մետր բարձրության վրա։ Սանտո Դոմինգոն հյուսիսից և արևելքից սահմանակից է Պիչինչային, հյուսիս-արևմուտքից՝ Էսմերալդասին, արևմուտքից`Մանաբին, հարավից` Լոս Ռիոն, իսկ հարավ-արևելքից՝ Կոտոպախին։ Կիտոն գտնվում է 133 կմ դեպի արևմուտք։ Սովորաբար ջերմաստիճանն ամռանը տատանվում է 21-33 °C-ի շրջանակներում։ Ձմռանը ջերմաստիճանը տատանվում է 23-32 °C-ի շրջանակներում և երբեմն կարող է հասնել 36 °C-ի։ Միջին ջերմաստիճանը 25․5 °C է։
Այս պրովինցիան համարվում է արևմտյան լեռների տարածքի մի մաս։ Այն պատմականորեն հայտնի է որպես Յումբո պրովինցիա ու Համինգթոն մայրաքաղաք։ Տեղակայված է Լատինական Ամերիկայի խոնավ արևադարձերում։ Կանտոնը հիմնվել է 1967 թվականի հուլիսի 3-ին։ 2006 թվականի նոյեմբերի 26-ին անցկացվել է խորհրդակցություն Կենտրոնական կառավարության և հետազոտողների հետ՝ որոշելու պրովինցիայի կարգավիճակի հարցը։ Գավառի կարգավիճակ է ստացել 2007 թվականի նոյեմբերի 6-ին։ Էսմերալդաս պրովինցիան ունի կոնֆլիկտ Լա Կոնկորդիա կանտոնի հետ։
Այն բաղկացած է մեկ կանտոնից։ Քաղաքատիպ համայնքներ են Սանտո Դոմինգոն, Չիգուիլպեն, Ռիո Վերդեն, Բոմբոլին, Զարակայը, Աբրահամ Կալազակոն ու Ռիո Տոաչին։ Գյուղատիպ համայնքներն են Ալուրիկին, Լուզ դե Ամերիկան, Պուերտո Լիմոնը, Սան Խասինտո դել Բուան, Վալլե Հերմոսոն, Էլ Էսֆուերզոն և Սանտա Մարիա դել Տոաչին։ Այլատիպ ավաններ են Լաս Մերսեդեսը, Խուլիո Մորենոն ու Նոր Իսրայելը։


== Քաղաքական բաժանում ==
Ի տարբերություն Էկվադորի մյուս պրովինցիաների, Սանտա Դոմինգո դե լոս Տսաչիլասն ունի երկու կանտոն՝ Լա Կոնկորդիան և Սանտո Դոմինգոն, որն իր անունը ստացել է համանուն քաղաքի անունից։ Վերջինս, նաև գավառի մայրաքաղաքն է։


== Պատկերասրահ ==

		
		
		


== Տես նաև ==
Էկվադորի վարչական բաժանում


== Ծանոթագրություններ ==
Դևիդ Նիվեն

Ջեյմս Դևիդ Գրեմ Նիվեն (անգլ.՝ James David Graham Niven, մարտի 1, 1910(1910-03-01)[…], Լոնդոն, Մեծ Բրիտանիայի և Իռլանդիայի միացյալ թագավորություն - հուլիսի 29, 1983(1983-07-29)[…], Շատո-դ'Օ), բրիտանացի կինոդերասան, ծագումով շոտլանդացի։ Կես դար շարունակ աշխատել է Հոլիվուդում՝ մասնագիտանալով թիթեռ-փողկապով  և մերակում վարդով բրիտանացի ջենթլմենների դերերում։


== Կենսագրություն ==
Նիվենը ծնվել է Առաջին համաշխարհային պատերազմի ապագա հերոսի ընտանիքում։ 1930-ական թվականների սկզբին պրոդյուսեր Սեմյուել Գոլդվինի հրավերով ժամանել Է Հոլիվուդ, որտեղ սկզբնապես բնակություն է հաստատել իր ընկեր Էրոլ Ֆլինի մոտ։ Նա էպիզոդիկ դերերում հայտնվել է այնպիսի դասական ժապավեններում, ինչպիսիք են «Ապստամբություն Բաունտիի վրա»-ն (1935) «Թեթև հեծելազորի հարձակումը» (1936)։
Այդպես էլ չսպասելով գլխավոր դերերին՝ Նիվենը Երկրորդ համաշխարհային պատերազմի ժամանակ վերադառնում է բրիտանական բանակ և մտնում կազմավորվող  ուժերի կազմի մեջ (որտեղ նրա հանձնակատարն էր Պիտեր Ուստինովը)։ Ակնակերրի ուսումնական կենտրոնում անցնում է կոմանդոսի պատրաստման ամբողջական կուրս՝ իր ընկեր Ռոբերտ Լեյկոկի ղեկավարությամբ։ Պատերազմը ավարտել է կապի սպայի կոչումով, պատերազմի ընթացքում հասցրել է նկարահանվել երկու ֆիլմերում։ Պատերազմից վերադառնալուց հետո ամուսնացել է և սկսել է ստանալ առաջատար դերերի առաջարկները՝ Եպիսկոպոսի կինը (1947) և «Երկնագույն լուսինը » (1953) կինոնկարներում։ 1956 թվականին խաղացել է Ժյուլ Վեռնի «Աշխարհի շուրջ ութսուն օրում» վեպի էկրանավորման մեջ՝ կերտելով Ֆիլեաս Ֆոգգի դերը, իսկ 1959 թվականին «Օսկար» Է ստացել «Առանձին սեղանների շուրջ» ֆիլմում գլխավոր դերի համար, թեև նրա հերոսի՝ էկրանին երևալու ընդհանուր ժամանակը 16 րոպեից պակաս է եղել։
Նիվենը շարունակում էր նկարահանվել 1960-ական և 1970-ական թվականներին՝ «Վարդագույն հովազը» հայտնի կատակերգությունում (1963) խաղալով հմայիչ անտագոնիստ Սըր Չարլզ Լիթոնի դերը, ինչպես նաև Ջեյմս Բոնդի դերը ոչ լիցենզավորված «Ռոյալ կազինո» (1967) ֆիլմում։ Նրա մի քանի ինքնակենսագրական գրքերը դարձել են բեսթսելեր (օրինակ՝ The Moon’s a Balloon): Մահացել է 73 տարեկանում՝ հազվադեպ հանդիպող հիվանդությունից՝ կողմնային ամիոտրոֆիկ սկլերոզից։


== Ֆիլմագրություն ==


== Մրցանակներ և անվանակարգեր ==
«Օսկար»
1959 թ.Օսկար լավագույն դերասանի համար — «Առանձին սեղանների շուրջ»
«Ոսկե գլոբուս»
1959թ. Լավագույն դերասան (դրամա) — «Առանձին սեղանների շուրջ»
1954թ.Լավագույն դերասան (մյուզիքլ կամ կոմեդիա) — «Երկնագույն լուսին»


== Պատկերասրահ ==
Դևիդ Նիվեն
		
		
		
		
		
		
		


== Ծանոթագրություններ ==


== Արտաքին հղումներ ==
Շանսկի (գյուղ, Զիլաիրսկի շրջան)

Շանսկի (ռուս.՝ Шанский, բաշկիրերեն՝ Шанский), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 224 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարրա դի Սան Ֆրանսիսկուի գավառ

Բարրա դի Սան Ֆրանսիսկուի գավառ (պորտ.՝ Microrregião da Barra de São Francisco), գավառ Բրազիլիայում, մտնում է Սեարա նահանգի մեջ։ Մտնում է Էսպիրիտու Սանտու նահանգի հարավային մարզի մեջ։ Բնակչությունը կազմում է 86 322 մարդ 2006 թվականի տվյալով։ Զբաղեցված տարածքը 4021,776  կմ²։ Բնակչության խտությունը 21,5  մարդ/կմ²։


== Վիճակագրություն ==
Համախառն ներքին արտադրանքը կազմել է 282 014 490,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2004 թվականին կազմում է 3269,57 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,691։


== Գավառի կազմ ==
Գավառի կազմի մեջ են մտնում հետևյալ համայնքները.

Էկոպորանգա
Մանտենոպոլիս
Մելնիկի (գյուղ, Ռոմնիի շրջան)

Անվան այլ կիրառումների համար տե՛ս՝ ՄելնիկիՄելնիկի (ուկրաիներեն՝ Мельники), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Մելնիկի գյուղում բնակվում էր 127 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Loved Me Back to Life

Loved Me Back to Life, կանադացի երգչուհի Սելին Դիոնի տասնմեկերորդ ստուդիական ալբոմը՝ թողարկված 2013 թվականի նոյեմբերի 1-ին Columbia Records լեյբլում։ Աբոմը ներառում է երկու դուետ՝ «Incredible» երգիչ և պրոդյուսեր Նի Յոի և «Overjoyed»-ը երաժիշտ ու հասարակական գործիչ Սթիվի Ուանդերի հետ։ Loved Me Back to Life երգն ստացել է շատ դրական արձագանքներ և գնահատականներ երաժշտական քննադատների կողմից և վաճառվել 1,3 միլիոն օրինակով ամբողջ աշխարհում՝ 2013 թվականի դեկտեմբերի 18-ի տվյալներով։


== Երգացանկ ==


== Հիթ-շքերթներ ==


== Թողարկման պատմություն ==


== Ծանոթագրություններ ==
Ուրդյուժսկայա Վիսկա

Ուրդյուժսկայա Վիսկա (ռուս.՝ Урдюжская Виска), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Սոյմա գետի աջ ափին՝ 50 կմ հեռավորության վրա։ Գետի երկարությունը կազմում է 42 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000083346
Կոդը ըստ հիդրոլոգիական հետազոտության (ՌԴ) — 103008334
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Չլսող արջուկը

Չլսող արջուկը (ռուս.՝ Непослушный медвежонок), 2006 թվականի ռուսական նկարված մուլտֆիլմ, որը ստեղծվել է «Օդաչու» ստուդիայում, «Աերոպլան» արտադրական ընկերության մասնակցությամբ։ Ռեժիսոր Նատալյա Բերյոզովայան ստեղծել է մուլտֆիլմն ըստ յակուտական ժողովրդական հեքիաթի մոտիվների։
Մուլտֆիլմը «Գորա սամոցվետով» մուլտսերիալի շարքից է։ Մուլտֆիլմի սկզբում երևում են հետևյալ տողերը. «Մենք ապրում ենք Ռուսաստանում, Յակուտիա»։


== Սյուժե ==
Յակուտայում ձմեռը երկար է։ Եվ ահա արևն սկսում է տաքացնել, ձյունը սկսում է հալվել։ Կենդանիները, թռչունները և ձկները ուրախանում են գարնան համար։ Որջից դուրս է գալիս արջուկը։ Նա փոքրիկ էր և նույնիսկ չգիտեր, որ ինքն արջուկ է։ Մայր արջը տանում է նրան գետի մոտ` ձուկ բռնելու։ Ճանապարհին նա ուսումնասիրում է իր շուրջը, իսկ երբ մայրիկը զբաղված էր ձկնորսությամբ, նա փախչում է։ Արջուկը հանդիպում է գետնասկյուռին, սկսում է խաղալ նրա հետ և որոշում է դառնալ գետնասկյուռ։ Ապա նրա կողքով վազում է եղնիկը, արջուկը վազում է նրա հետևից և որոշում դառնալ եղնիկ, բայց սայթաքում է և գլորվելով հասնում գետին։ Նա այնտեղ տեսնում է բադիկին և գնում նրա հետևից։ Երբ բադիկը թռչում է, արջուկը նույնպես ցանկանում է թռչել ժայռից։ Սակայն նա ընկնում է գետը, և հոսանքը տանում է նրան։ Արջուկը հայտնվում է ծանծաղուտում, տեսնում է ինչ որ մեկի չար աչքերը վախենում է և փախչում։ Նա տեսնում է, թե ինչպես ուժեղ և մեծ ինչ-որ մեկը ծառն է բարձրանում և ինչ-որ համեղ բան է ուտում։ Արջուկը հարցնում է. «Ո՞վ ես դու», և լսում է պատասխանը` ես արջն եմ։ Արջուկը վազում է մայրիկի մոտ և ասում. «Ես ուզում եմ արջ դառնալ։ Իսկ մայրիկը պատասխանում է. «Դու արջ ես, սակայն դեռ փոքր ես»։


== Փառատոններ ==
2006` Անիմացիոն կինոյի 11-րդ ռուսական բաց փառատոն Սուզդալում, պրեմիերա
2006` Անիմացիոն կինոյի «Ոսկե ձկնիկ» 11-րդ միջազգային փառատոն, փառատոնի պաշտոնական մրցանակ, Գրան Պի` «Գորա սամոցվետով» շարքին, գեղարվեստական ղեկավար` Ալեքսանդր Տատարսկի։


== Երաժշտություն ==
Կոմպոզիտորներ՝ Գերման Խատլաև, Կլավդիա Խատայլաևա, Գեորգի Անդրիյանով, Դմիտրի Շվեցով, «Բուգոտակ» խումբ։
Աննա Բարաշկովայի «Մայրիկին» երգը կատարում է Տատյանա Ռոմանովան։


== Արձագանքներ ==


== Ծանոթագրություններ ==


== Արտաքին հղումներ ==
«Չլսող արջուկը» մուլտֆիլմը «Անիմատոր.ռու» կայքում
«Չլսող արջուկը» «Հայրենական կինոյի հանրագիտարան» կայքում
Ախալսոփելի (Կասպի շրջան)

Ախալսոփելի (վրաց.՝ ახალსოფელი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 650 մետր բարձրության վրա։ Շրջկենտրոն Կասպից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 13 մարդ։


== Ծանոթագրություններ ==
Տորգովիցա (գյուղ, Կոնոտոպի շրջան)

Անվան այլ կիրառումների համար տե՛ս՝ ՏորգովիցաՏորգովիցա (ուկրաիներեն՝ Торговиця), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Տորգովիցա գյուղում բնակվել է 57 մարդ։


== Աշխարհագրական դիրք ==
Տորգովիցա գյուղը գտնվում է Կուկոլկա և Ռոմեն գետերը միացնող ջրանցքի ձախ ափին, հոսանքի վերևում՝ 2,5 կմ հեռավորության վրա, Շևչենկովո գյուղն է, հոսանքին ներքև՝ 3 կմ հեռավորության վրա, Պոլտավկա գյուղը։ Գյուղին կից կա փոքր անտառային տարածք։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էքսիդեյ

Էքսիդեյ (ֆր.՝ Exideuil), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1072 մարդ, բնակչության խտությունը` 52.14 մարդ/կմ²։ Բնակավայրը զբաղեցնում է 20.56 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ, Պուատիե քաղաքից` 85 կմ հարավ, Անգուլեմ քաղաքից` 50 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 659 աշխատունակ (15-64 տարեկան) բնակիչ, որոնցից ակտիվ էին 448-ը, իսկ ոչ ակտիվները` 211։ Ակտիվության ցուցանիշը կազմում է 68,0 %։ 448 աշխատունակ մարդկանցից աշխատել է 384 անձ (213 տղամարդ և 171 կին)։ Գործազուրկ են եղել 64 անձ (26 տղամարդ և 38 կին)։ 211 անաշխատունակներից 49-ը եղել են աշակերտներ կամ ուսանողներ, 110-ը` թոշակառուներ, իսկ 52-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հաբանդ (այլ կիրառումներ)

Հաբանդ կարող է վերաբերել՝

Հաբանդ, Մեծ Հայքի Սյունիք նահանգի գավառներից։
Հաբանդ, Մեծ Հայքի Արցախ նախանգի գավառներից։
Հաբանդ, Աղվանքի գավառներից
Հաբանդի բերդ, բերդ Մեծ Հայքի Սյունիք նահանգի Հաբանդ գավառում։
Հրաշեկ նժույգներ

Հրաշեկ նժույգներ՝ ժողովածու-գիրք Ռաֆայել Նահապետյանի հեղինակությամբ։ Այն հեղինակի առաջին գիրքն է և հրատարակվել է 1983 թ. «Սովետական գրող» հրատարակչության կողմից։ Ժողովածուն բաղկացած է 17 պատմվածքներից։ Գիրքը տպագրվել է ՀՍՍՀ հրատարակչությունների, պոլիգրաֆիայի և գրքի առևտրի գործերի պետական կոմիտեի Արտաշատի շրջանային տպարանում։


== Բովանդակություն ==
Ժողովածուի մեջ տեղ են գտել հետևյալ պատմվածքները.

Գիշատիչ վարժեցնողը
Օդային ակրոբատներ
Ամառային արձակուրդ գյուղում
Անցած օրերիս հեքիաթը
Բժշկական ծառայության կապիտանը
Հեռագիր
Պարզապես անպետք մի խաղ
Շատ հին լուսանկարներ
Լուսաքողարկում
Իսկ վերևում մաքուր, պայծառ, կայծկլտուն աստղերն էին
Դեղին լողափը
Պատահական հանդիպում
Հրաշեկ նժույգներ«Պատկերասրահ» շարքից․Եվ պատառոտված շորերով մուրացկանը աղաղակեց
Փախուստ
Կիթառահարը, որի հոգին մաշում էր թախիծը, իսկ մարմինը ծվատում էին ցանկությունները
Կեսգիշերային պարահանդես


== Տես նաև ==
Մեղեդի երևակայական ջութակի համար
Ագռավի աղջիկը
Եվ ծագեց խավարը
Այդա Լուպինո

Այդա Լուպինո (անգլ.՝ Ida Lupino; փետրվարի 4, 1918(1918-02-04), Լոնդոն, Մեծ Բրիտանիայի և Իռլանդիայի միացյալ թագավորություն - օգոստոսի 3, 1995(1995-08-03)[…], Լոս Անջելես, ԱՄՆ), ամերիկացի և բրիտանացի դերասանուհի, նաև ռեժիսոր, առաջին կին ռեժիսորներից մեկը։


== Կենսագրություն և կարիերիա ==
Այդա Լուպինոն ծնվել է Լոնդոնում դերասանական ընտանիքում, ինչի շնորհիվ էլ իր նորամուտը կինոյում կայացել է դեռևս 1937 թվականին «Սիրո մրցավազք» [en] ֆիլմում։ Սկզբնական շրջանում նկարահանվել է ոչ մեծ դերերով, առաջին լուրջ կերպարները 1939 թ. նկարահանված «Լույսը հանգեց» և «Շերլոկ Հոլմսի արկածները» ֆիլմերն էին։
Սկսած 1940-ական թթ. արդեն դարձել է պահանջված դերասանուհի, այդ տարիների իր մասնակցությամբ ֆիլմերից են «Նրանք գնում էին գիշերով», «Բարձր Սիերրա», «Ծովագայլը»։
1949 թվականին իրականացավ նրա երազանքը դառնալ կինոռեժիսոր։ Այն բանից հետո երբ ռեժիսոր Էլմեր Քլիֆթոնը ինֆարկ տարավ և չկարողացավ շարունակել աշխատանքը, Այդա Լուպինոն իր վրա վերցրեց ռեժիսորի աշխատանքը, որից հետո էլ արդեն սկսեց ֆիլմեր նկարահանել, հիմնականում նուար ոճի, այսպիսով դառնալով այդ ոճում առաջին կին ռեժիսորը։ Նրա ամենահաջողված ռեժիսորական աշխատանքը կարելի է համարել  «Ճանապարհի ուղեկիցը» ֆիլմը։
Ռեժիսորական աշխատանքնին զուգահեռ շարունակել է նկարահանվել կինոյում և հեռուստատեսությունում մինչև 1978 թվականը, մասնավորապես նկարահանվել է «Կոլոմբո» հեռուստասերիալում։ Կինոյում և հեռուստատեսություն իր ներդրման համար արժանացել է Հոլիվուդյան փառքի ծառուղու աստղի։
3 անգամ ամուսնացած է եղել, Լուիս Հեյվորդ (1938−45), Կոլլեր Յանգ (1948−51) և Հովարդ Դաֆֆ (1951−84): Մահացել է կաթվածից Լոս Անջելեսում 77 տարեկան հասակում։


== Պատկերներ ==

		
		
		
		
		
		
		
		


== Ծանոթագրություններ ==
Աբուկյան

Աբուկյան, հայկական ազգանուն։


== Ազգանունը կրողներ ==


== Ծանոթագրություններ ==
Ջեյմս Պալլոտտա

Ջեյմս Պալլոտտա (անգլ.՝ James Pallotta, մարտի 13, 1958(1958-03-13), Նորթ Էնդ, Բոստոն, ԱՄՆ), ամերիկացի ձեռնարկատեր, սկսած 2012 թվականի օգոստոսի 27-ից հանդիսանում է իտալական Ռոմա ֆուտբոլային ակումբի նախագահ, լինելով այդ թիմի պատմության մեջ 23-րդ նախագահը։
2005 թվականին Պալլոտտան մեծ ռիսկային ներդրում կատարեց 200 միլիոն դոլարի չափով։ Այդ ներդրումը նրան դարձրեց միլիարդատեր։


== Ծանոթագրություններ ==